Dunavecse Város Önkormányzatának Képviselő-testülete

186-1/2025.

JEGYZŐKÖNYV

Készült a képviselő-testület 2025. január 28-án /15,00-15,40/ megtartott üléséről

Az ülés helye: Városháza ülésterme
Jelen vannak: 

Vörös Sándor polgármester, Kochné Vadászi Borbála alpolgármester, Aranyi János Gábor, Dallos Erika, Dér Gabriella, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Erdős Erika óvodavezető helyettes (Százszorszép Óvoda), dr. Pándi Ottó intézményvezető főorvos
Jegyzőkönyvvezető: Marticsné Molnár Szilvia

Vörös Sándor polgármester úr

Tisztelettel köszöntöm a képviselő-testület tagjait. Megállapítom, hogy az ülés határozatképes, így azt megnyitom. A jegyzőkönyvet Aranyi János Gábor képviselő és Dallos Erika képviselők hitelesítik. Javaslom, hogy a meghívóban szereplő napirendi pontokat tárgyalja meg a testület egy kiegészítéssel, sürgősségi indítvány érkezett 15. Ipari park létesítése miatt.
Polgármester úr megkérdezi a képviselő-testület tagjaitól, hogy ki ért egyet a napirendi pontokkal?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

1/2025. (I. 28.) Kt. normatív határozata

Napirend elfogadása











H a t á r o z a t     

1.) Jelentés a lejárt határidejű határozatok végrehajtásáról, a tett
      intézkedésekről, tájékoztató a két ülés közötti jelentősebb eseményekről


2.)  Az önkormányzat 2025. évi költségvetésének megtárgyalása,
és a költségvetési rendelet megalkotása
3.) Beszámoló az alapellátást biztosító orvosi szolgálatok, valamint a

                              szakrendelő szakmai munkájáról
4.)  Beszámoló az otthoni szakápolásról

                       5.)  A bölcsőde nyári zárva tartásának megtárgyalása
           6.)  Tájékoztató a Polgármester 2024. évi szabadságának felhasználásáról,

                  valamint a Polgármester 2025. évi szabadságolási ütemtervének

                  jóváhagyása
7.)  Javaslat a Polgármesteri Hivatalban igazgatási szünet elrendelésére

8.)  Óvodavezető megbízása

9.)  Hivatali munkaidőn kívüli házasságkötés szabályairól szóló rendelet

      módosítása

                     10.)  Kérelem sportcsarnok ingyenes teremhasználatára

                     11.)  Kérelem közlekedési tábla kihelyezése ügyében

                     12.)  Döntés nyílászáró cseréjére beérkezett árajánlatokkal kapcsolatban 

                             (Vasút u. 6. társasház nyílászáró csere)

                     13.)  Petőfi hagyatékkal kapcsolatos döntés
                     14.)  IEG-934 forgalmi rendszámú autóbusz használatának felülvizsgálata

                     15.)  Ipari park létesítése

A napirendi pontok elfogadása után megkezdődött azok tárgyalása.
1./ Napirend:
     Jelentés a lejárt határidejű határozatok végrehajtásáról, a tett
     intézkedésekről, tájékoztató a két ülés közötti jelentősebb eseményekről

     Előterjesztő: Vörös Sándor polgármester
Vörös Sándor polgármester úr

A lejárt idejű határozatokról a táblázatot mindenki megkapta, a két ülés közötti jelentősebb eseményekről szeretném a testületet tájékoztatni:

-A Petőfi Baráti Társaság vezetősége keresi a lehetőséget, hogy bővítse a tagságát és megújítsa a vezetőségét. Kettő egyeztetésen is voltam ezzel kapcsolatosan, remélem sikeres lesz a megújítás. 
-Költségvetés előkészítése során minden intézménnyel megtörtént a költségvetési egyeztetés, volt, akivel telefonon (betegség miatt), és volt, akivel személyesen. Az intézményvezetők közül többen jelezték, hogy a mai ülésen betegség miatt nem tudnak jelen lenni.
-Tájékoztatlak benneteket, hogy több hete nem működik az apríték kazánunk, egy alkatrésze meghibásodott, amit le kell gyártatnunk. Ez a folyamat több időt vesz igénybe. Ezért a sportcsarnokba nincs fűtés, az iskolákba és az óvodába, bölcsődébe gázzal fűtenek. 
-Az ÖTI telep felújítása megtörtént, a pályázatban megfogalmazott feladatokat megépítették. A szemléletformáló képzés is megtartásra került, a pályázat hivatalos átadója még nem történt meg. A pályázati elszámolás előfeltétele, hogy integrált településfejlesztési stratégia legyen elfogadva. Sajnos az új településterv még nincs elkészülve, így a pályázatot nem tudjuk lezárni. Időbe még beleférünk, mert évvégéig kell elszámolni. Idővel ez az integrált településfejlesztési stratégia meg is szűnt, új fogalom jött be, amit teljesíteni kell, ez a településfejlesztési terv. Ez ugyancsak a HÉSZ-nek a része, ebben az újban már kész térképeknek benne kell lenni – ami nincs még kész. Jelen állapotban a munka azért áll, mert a kikötői területet nem lehet meghatározni, hogy milyen övezetbe kell sorolni. A főépítész álláspontja más, mint az illetékes minisztérium álláspontja. Egy olyat javasoltak, hogy a visszaminősítés történjen meg és egyedileg legyen kezelve a kérdés, de ez még nem történt meg. Egy másik problémát is láttam, amikor elkezdődött a HÉSZ módosítás, akkor az OTÉK alapján kellett csinálni, ami 2025. január 1-vel hatályát vesztette, helyette TÉKA van. A 
tervező asszony azt javasolta, hogy továbbra is az OTÉK szerint kell és amikor az M8-as nyomvonalával foglalkozunk, akkor áttérünk a TÉKA-ra. Szerencsés helyzetben vagyunk, mert már van főépítészünk. Ő azt mondta, hogy már nem lehet a TÉKA szerint megcsinálni, még ha akarnánk se, mert bizonyos mozzanatok a tervbe már átdolgozásnak minősül, ezért azt a részt még az OTÉK szerint kell csinálni. Az egésznek a kerékkötője a kikötő és itt bejön a képbe a Schneider és az új betonelemgyár is. A Schneidernek azt javasoltam, hogy kössenek külön szerződést az ő területük kidolgozására, hátha ezzel gyorsítunk az eseményen. Javaslom, hogy a testület bízza meg Jegyző Asszonyt, hogy írjon felszólító levelet a tervezőnek, hogy bizonyos határidőig álljon elő a tervvel. 
Polgármester úr kérte, hogy a tájékoztatót a testület fogadja el. 

A képviselő-testület tagjai polgármester úr tájékoztatását 7 igen szavazattal, ellenszavazat és határozathozatal nélkül tudomásul vették. 
2./ Napirend:
     Az önkormányzat 2025. évi költségvetésének megtárgyalása

     és a költségvetési rendelet megalkotása
     Előterjesztő: Vörös Sándor polgármester
     Előterjesztésért felelős: Ginál Róbert gazdálkodási csoportvezető
     Tárgyalja: PÜHV Bizottság
     Témafelelős: Molnár Gyula képviselő

Vörös Sándor polgármester úr

A bizottsági ülésen részletesen beszéltünk róla, összegezve annyit szeretnék mondani, hogy miden intézménytől feszes és fegyelmezett gazdálkodást szeretnénk kérni, mert ez nagyban befolyásolja, hogyan alakul az év. Felkérem a P.Ü.H.V. Bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

A bizottság megtárgyalta az önkormányzat 2025. évi költségvetési rendelet tervezetét és azt elfogadásra javasolja a képviselő-testület számára.
Aranyi János Gábor képviselő, a P.Ü.H.V. Bizottság elnöke

Elmondtam a véleményemet a 10 %-os béremeléssel kapcsolatban a bizottsági ülésen. Azt fogom tolmácsolni, amit a Polgármester úr mondott, hogy aki nem akar ennyiért dolgozni, nem kell itt dolgoznia. Ha nem kezdjük el igazítani a béreket, akkor a jó dolgozók el fognak menni máshová dolgozni. Csak rosszabbnál rosszabbak lesznek, akivel majd megy a kínlódás. 
Vörös Sándor polgármester úr

Megkérdezem a képviselő-testület tagjaitól, hogy van-e még valakinek észrevétele?

A képviselő-testület tagjai részéről több észrevétel nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet az önkormányzat 2025. évi költségvetési rendelet tervezetének elfogadásával a bizottsági javaslatával összehangban?

A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 1/2025. (I. 29.) a 2025. évi költségvetésről szóló rendeletét.                                                             

(A rendelet teljes terjedelmében e jkv-höz csatolva van)
Vörös Sándor polgármester úr

Szükséges a középtávú tervezésről szóló határozati javaslatot is elfogadni törvényi előírás alapján. Megkérdezem a képviselő-testület tagjaitól, hogy ki ért egyet azzal a középtávú tervezés határozati javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

2/2025. (I.28.) Kt.h.

Középtávú tervezés



















         H a t á r o z a t
1./ Dunavecse Város Önkormányzata Képviselő-testülete úgy határoz, hogy 2025. évben esetlegesen felmerülő adósságot keletkeztető ügyletekhez a hitelfelvétel felső határát – 2025. évre tervezett bevételei alapján – 197.614.937 Ft-ban állapítja meg.

2./ Ezen határozatról értesül:

- Ginál Róbert gazdálkodási csoportvezető

- Vörös Sándor polgármester

- Nagy Erzsébet jegyző

3./ Napirend:
     Beszámoló az alapellátást biztosító orvosi szolgálatok, valamint a
     szakrendelő szakmai munkájáról

     Előterjesztő: Vörös Sándor polgármester

     Előterjesztésért felelős:  dr. Harmos István
                       dr. Bardócz Emma háziorvosok,
                       dr. Balázs Gizella gyermekorvos
                       Zavaczki Renáta a RenDoDentál Kft. ügyvezető
                       dr. Pándi Ottó intézményvezető főorvos

Tárgyalja:  P.Ü.H.V. Bizottság
      Témafelelős: Sándor Zsombor képviselő

Vörös Sándor polgármester úr

Felkérem a napirend témafelelősét, hogy ismertesse a napirendet.

Sándor Zsombor képviselő, a P.Ü.H.V. Bizottság elnökhelyettese
A bizottság megtárgyalta a napirendet és egyesével fogom elmondani a javaslatokat. Harmos István háziorvos beszámolóját elfogadásra javasolta a bizottság.  

Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Harmos István háziorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

3/2025. (I.28.) Kt.h.

Dr. Harmos István háziorvos

beszámolója











H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy dr. Harmos István háziorvos beszámolóját elfogadja.
2./ Ezen határozatról értesül:

- Dr. Harmos István háziorvos

Sándor Zsombor képviselő, a P.Ü.H.V. Bizottság elnökhelyettese
Dr. Bardócz Emma háziorvos beszámolóját a bizottság elfogadásra javasolja. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Bardócz Emma háziorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

4/2025. (I.28.) Kt.h.

Dr. Bardócz Emma háziorvos

beszámolója











H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy dr. Bardócz Emma háziorvos beszámolóját elfogadja.
2./ Ezen határozatról értesül:

- Dr. Bardócz Emma háziorvos

Sándor Zsombor képviselő, a P.Ü.H.V. Bizottság elnökhelyettese
A fogászati ellátással kapcsolatban a RenDoDental Kft. beszámolóját a bizottság elfogadásra javasolja. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a RenDoDental Kft. beszámolójának elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

5/2025. (I.28.) Kt.h.

Fogászati beszámoló










H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy a RenDoDental Kft. fogászati ellátásról szóló beszámolóját elfogadja.
2./ Ezen határozatról értesül:

- Zavaczki Renáta a RenDoDental Kft. ügyvezetője
Sándor Zsombor képviselő, a P.Ü.H.V. Bizottság elnökhelyettese
A RenDoDental Kft. ügyvezetője kérelemmel fordult a testülethez a fogászati rendelő földszintre történő költözése és fogászati kezelőegység vásárlása és beüzemelése miatt. A bizottság javasolta, hogy a Kft. árajánlatokat kérjen be a fogászati rendelő földszintre történő költözésével kapcsolatban. Továbbá javasolja, hogy vizsgálja meg a pályázati lehetőségeket egy új fogászati kezelőegység beszerzésével kapcsolatban.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

6/2025. (I.28.) Kt.h.

Fogászati ellátás fejlesztése









           H a t á r o z a t
1./ Dunavecse Város Önkormányzata Képviselő-testülete úgy határoz, hogy a RenDoDentál Kft. fogászati rendelőjének a szakrendelő földszintjére - korábbi ügyelet – történő költözését támogatja.

2./ Új fogászati kezelőegység beszerzésével kapcsolatban felkéri a Kft. ügyvezetőjét, hogy vizsgálja meg a pályázati lehetőségeket, valamint a helyiség átalakításának költségeit mérje fel.

3./ A képviselő-testület felkéri a RenDoDentál Kft. ügyvezetőjét, hogy a következő testületi ülésen az 1-2 pontban foglaltakról a képviselő-testületet tájékoztassa.

4./ Ezen határozatról értesül:

- RenDoDentál Kft.

- Vörös Sándor polgármester

- Nagy Erzsébet jegyző

Sándor Zsombor képviselő, a P.Ü.H.V. Bizottság elnökhelyettese
Dr. Balázs Gizella gyermekorvos beszámolóját a bizottság elfogadásra javasolja. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet dr. Balázs Gizella gyermekorvos beszámolójának elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

7/2025. (I.28.) Kt.h.

Dr. Balázs Gizella gyermekorvos

beszámolója











H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy dr. Balázs Gizella gyermekorvos beszámolóját elfogadja.
2./ Ezen határozatról értesül:

- Dr. Balázs Gizella gyermekorvos

Sándor Zsombor képviselő, a P.Ü.H.V. Bizottság elnökhelyettese
A bizottság elfogadásra javasolja a szakrendelő szakmai beszámolóját, mely tartalmazza a védőnői szolgálat és az EFI beszámolóját is.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a szakrendelő szakmai beszámolójának elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

8/2025. (I.28.) Kt.h.

Szakrendelő szakmai beszámolója











H a t á r o z a t

1./ Dunavecse Város Önkormányzata Képviselő-testülete úgy rendelkezik, hogy a szakrendelő szakmai beszámolóját – EFI és Védőnői szolgálat - elfogadja.
2./ Ezen határozatról értesül:

- Dr. Pándi Ottó intézményvezető
4.) Napirend

      Beszámoló az otthoni szakápolásról

      Előterjesztő: Vörös Sándor polgármester
      Előterjesztésért felelős: MPEOCM képviselője 
      Tárgyalja: PÜHV Bizottság
      Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.
Sándor Zsombor képviselő, az E.K.O.SZ Bizottság elnökhelyettese
A bizottság megtárgyalta a beszámolót és elfogadásra javasolja. 

Vörös Sándor polgármester úr
Megkérdezem a képviselő-testület tagjaitól, hogy van-e kérdés a napirendhez?

A képviselő-testület tagjai részéről kérdés nem volt. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a kunszentmiklósi székhelyű MPE OCM munkájáról szóló beszámoló elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

9/2025. (I.28.) Kt.h.

Beszámoló az otthoni

szakápolásról











H a t á r o z a t
1./ Dunavecse Város Önkormányzata Képviselő-testület úgy rendelkezik, hogy a Kunszentmiklósi székhelyű MPE OCM munkájáról szóló beszámolót elfogadja.

2./ Ezen határozatról értesül:

-  MPE OCM 6090 Kunszentmiklós, Rákóczi út 19. 
- Nagy Erzsébet jegyző

5.) Napirend

     A bölcsőde nyári zárva tartásának megtárgyalása

     Előterjesztő: Vörös Sándor polgármester

     Előterjesztésért felelős: Liptai-Kölesdi Ágnes bölcsődevezető
     Tárgyalja: PÜHV Bizottság

     Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Sándor Zsombor képviselő, a bizottság elnökhelyettese

A bölcsődevezető kéréssel fordult a testülethez, kéri, hogy a Bölcsődék napja alkalmából 2025. április 22-én, és nyáron, július 21-augusztus 8-ig (15 munkanap) tarthasson zárva a bölcsőde. A bizottság a nyári zárvatartást július 28-augusztus 8-ig javasolja elfogadni.
Vörös Sándor polgármester úr
Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

10/2025. (I. 28.) Kt.h.

Bölcsőde nyári zárva tartása





























     H a t á r o z a t






     















1./ Dunavecse Város Önkormányzat Képviselő-testülete hozzájárul a Dr. Kolozs Gergely „Tipegő” Bölcsőde zárva tartásához az alábbiak szerint:

· 2025. április 22.  –  Bölcsődék Napja

· 2025. július 28 - 2025. augusztus 8. – Nyári szünet

 2./ A képviselő-testület felkéri 

- a Jegyzőt, hogy a bölcsőde vezetőjét a döntésről tájékoztassa,

- a bölcsőde vezetőjét, hogy a zárva tartásról a szülőket értesítse.

Határidő: 2025. február 10.

Felelős: Nagy Erzsébet jegyző

3./ Ezen határozatról értesül:

- Nagy Erzsébet jegyző

- Liptai-Kölesdi Ágnes bölcsődevezető 
6.) Napirend:

     Tájékoztató a Polgármester 2024. évi szabadságának felhasználásáról
     valamint a Polgármester 2025. évi szabadságolási ütemtervének

     jóváhagyása
     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: PÜHV Bizottság
     Témafelelős: Molnár Gyula képviselő
Vörös Sándor polgármester úr

Felkérem a bizottság elnökét, hogy ismertesse a bizottság javaslatát. 

Molnár Gyula képviselő, a P.Ü.H.V. Bizottság elnöke

A bizottság javasolja, hogy fogadjuk el az előterjesztés szerint.
Vörös Sándor polgármester úr

Bejelentem érintettségemet.

Kochné Vadászi Borbála alpolgármester

Megkérdezem a képviselő-testület tagjaitól, hogy ki ért egyet azzal, hogy Vörös Sándor polgármester úr kizárassa magát a „Polgármester 2024. évi szabadságának felhasználásáról valamint a Polgármester 2025. évi szabadságolási ütemtervének jóváhagyása” döntésnél?

A Képviselő-testület tagjai 1 igen és 6 nem szavazattal szavaztak. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

11/2025. (I. 28.) Kt.h.

Polgármester szabadságának ütemezése 








                 H a t á r o z a t











Dunavecse Város Önkormányzat Képviselő-testülete (továbbiakban: Képviselő-testület) megtárgyalta Vörös Sándor polgármester előterjesztését és a következő határozatot hozza:

1./ A Képviselő-testület úgy határoz, hogy Vörös Sándor polgármester 2024. évi szabadságának felhasználásáról szóló tájékoztatót, valamint a 2025. évi szabadságának ütemezését a határozat melléklete szerinti tartalommal hagyja jóvá.

2./ A Képviselő-testület megbízza a jegyzőt a további teendők ellátásával.

Határidő: 2025. február 28.

Felelős: 
- Vörös Sándor polgármester
- Nagy Erzsébet jegyző
7.) Napirend:

     Javaslat a Polgármesteri Hivatalban igazgatási szünet elrendelésére

     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő

Vörös Sándor polgármester úr

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A bizottság javasolja, hogy a napirend tárgyalását napoljuk el a februári testületi ülésre.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat és határozathozatal nélkül egyetértett a napirend elnapolásával.
8.) Napirend:

     Óvodavezető megbízása

     Előterjesztő: Vörös Sándor polgármester
     Előterjesztésért felelős: Nagy Erzsébet jegyző 

     Tárgyalja: P.Ü.H.V. Bizottság
     Témafelelős: Sándor Zsombor képviselő
Vörös Sándor polgármester úr

Felkérem a napirend témafelelősét, hogy mondja el a bizottság javaslatát.

Sándor Zsombor képviselő, a bizottság elnökhelyettese

A bizottság javasolja Gugyella Mariann kinevezését óvodavezetőként a határozati javaslat szerint. 
Vörös Sándor polgármester úr

Megkérdezem a képviselő-testület tagjaitól, hogy ki ért egyet Gugyella Mariann kinevezésével a határozati javaslat szerint?
A képviselő-testület tagjai 7 igen szavazattal, ellenszavazat nélkül az alábbi határozatot hozták:
12/2025. (I. 28.) Kt.h.

Óvodavezető megbízása










     H a t á r o z a t

Dunavecse Város Önkormányzat Képviselő-testülete (továbbiakban: Képviselő-testület) megtárgyalta a „Óvodavezető megbízása” című előterjesztését és a következő határozatot hozza:

1./ A Képviselő-testület úgy határoz, hogy egyetért vele, hogy a nevelőtestület egyetértése alapján pályázati eljárás mellőzésével megbízza Gugyella Mariann-t a Százszorszép Óvoda óvodavezető feladatok ellátására 2025. március 1. napjától 2030. február 28. napjáig határozatlan köznevelési foglalkoztatotti jogviszonya mellett. 

2./ Ezzel egyidejűleg a 130/2024. (XI.19.) számú határozatával a Százszorszép Óvoda óvodavezetői beosztás betöltésére kiírt pályázatát visszavonja.

Határidő: 2025. február 28.

Felelős: 
- Vörös Sándor polgármester

- Nagy Erzsébet jegyző

Határozatról értesülnek
- Vörös Sándor polgármester

- Nagy Erzsébet jegyző

- Gugyella Mariann óvodavezető

- Irattár

9.) Napirend:

     Hivatali munkaidőn kívüli házasságkötés szabályairól szóló rendelet
     módosítása

     Előterjesztő: Vörös Sándor polgármester
     Előterjesztésért felelős: Nagy Erzsébet jegyző
     Tárgyalja: P.Ü.H.V. Bizottság
     Témafelelős: Molnár Gyula képviselő

Vörös Sándor polgármester úr

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A bizottság megtárgyalta a hivatali munkaidőn kívüli házasságkötés szabályairól szóló rendelet módosítását és azt elfogadásra javasolja a képviselő-testület számára.
Vörös Sándor polgármester úr

Megkérdezem a képviselő-testület tagjaitól, hogy ki ért egyet a hivatali munkaidőn kívüli házasságkötés szabályairól szóló rendelet módosításával?
A képviselő-testület tagjai 7 igen szavazattal, ellenszavazat nélkül elfogadták „Dunavecse Város Önkormányzata képviselő-testületének 2/2025. (I. 29.) a hivatali helyiségen kívüli és a hivatali munkaidőn kívül történő házasságkötések engedélyezésének szabályairól, az önkormányzat részére, valamint az anyakönyvvezető részére fizetendő díjakról szóló 9/2017. (IV.27.) önkormányzati rendelet módosítását.                                                             

(A rendelet teljes terjedelmében e jkv-höz csatolva van)
10.) Napirend:

        Kérelem sportcsarnok ingyenes teremhasználatára

        Előterjesztő: Vörös Sándor polgármester
        Előterjesztésért felelős: Sebestyén Csaba
        Tárgyalja: P.Ü.H.V. Bizottság
        Témafelelős: Molnár Gyula képviselő

Vörös Sándor polgármester

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A Gyermekvédelmi Központ vezetője levélben kereste meg a testületet, hogy engedélyezzük a sportcsarnok használatát heti rendszerességgel a dunavecsei lakásotthonokban élő gyermekek (6-8 fő) részére ingyenesen labdarúgó edzések céljából. A bizottság javasolja, hogy ugyanúgy, mint a Református Iskola és a Duna Menti EGYMI tanulói, kedvezményesen 1300 Ft/óra díjért igénybe vehetik a sportcsarnokot.
Vörös Sándor polgármester

Megkérdezem a képviselő-testület tagjaitól, hogy ki ért egyet a bizottság javaslatával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

13/2025. (I. 28.) Kt.h.

Kérelem sportcsarnok ingyenes teremhasználatára










                 H a t á r o z a t

1./ Dunavecse Város Önkormányzat Képviselő-testülete megtárgyalta a Gyermekvédelmi Központ beadványát, melyben a dunavecsei lakásotthonban élő (6-8 fő) gyermekek részére a Sportcsarnok heti egyszeri ingyenes használatát kérelmezi. A képviselő-testület az ingyenes használatra vonatkozó kérést nem támogatja.

2./ A képviselő-testület továbbá úgy határoz, hogy a dunavecsei lakásotthonos gyermekek részére a Sportcsarnok használatát hétköznaponként kedvezményes áron, 1300 Ft/óra díjért biztosítja.

Határidő: 2025. február 10.

Felelős: Vörös Sándor polgármester

3./ Ezen határozatról értesül:

- Gyermekvédelmi Központ Bács-Kiskun Vármegyei

- Vörös Sándor polgármester

- Ginál Róbert gazdálkodási csoportvezető

11.) Napirend:

        Kérelem közlekedési tábla kihelyezése ügyében

        Előterjesztő: Vörös Sándor polgármester
        Előterjesztésért felelős: Krizsán Ágnes
        Tárgyalja: P.Ü.H.V. Bizottság
        Témafelelős: Aranyi János Gábor képviselő

Vörös Sándor polgármester

Felkérem a bizottság elnökét, hogy ismertesse a javaslatukat. 

Aranyi János Gábor képviselő, a P.Ü.H.V. Bizottság elnökhelyettese

Krizsán Ágnes kérelmet nyújtott be Teherautóval behajtani tilos tábla kihelyezésével kapcsolatban, a bizottság elutasítja a kérelmet.
Vörös Sándor polgármester

Megkérdezem a képviselő-testület tagjaitól, hogy ki ért egyet a bizottság javaslatával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

14/2025. (I. 28.) Kt.h.

Kérelem közlekedési tábla kihelyezése ügyében










H a t á r o z a t

1./ Dunavecse Város Önkormányzat Képviselő-testülete megtárgyalta Krizsán Ágnes beadványát, - mely a Fűzfa utcában mindkét irányból „Teherautóval behajtani tilos” közlekedési tábla kihelyezésére vonatkozott – és azt elutasítja.
2./ Ezen határozatról értesül:

- Krizsán Ágnes Dunavecse, Zrínyi u. 16.
- Vörös Sándor polgármester

- Nagy Erzsébet jegyző

12.) Napirend:

       Döntés nyílászáró cseréjére beérkezett árajánlatokkal kapcsolatban 

      (Vasút u. 6. társasház nyílászáró csere)

       Előterjesztő: Vörös Sándor polgármester
       Előterjesztésért felelős: Ginál Róbert gazdálkodási csoportvezető
       Tárgyalja: P.Ü.H.V. Bizottság
       Témafelelős: Aranyi János Gábor képviselő

Aranyi János Gábor képviselő, a P.Ü.H.V. Bizottság elnökhelyettese

A bizottság megtárgyalta a napirendet és a Profilmester Kft-t, 2.856.281 Ft összegű árajánlatát javasolja elfogadni, ami nem tartalmazta a belső faljavítások munkáit. Először szükséges a 155/2024. számú Kt. határozatot hatályon kívüli helyezni. Javaslom a határozati javaslat elfogadását.

Vörös Sándor polgármester

Megkérdezem a képviselő-testület tagjaitól, hogy ki ért egyet a 155/2024. (XII.11.) Kt.h., „Dunavecse, Vasút utca 6. társasház nyílászáró csere” tárgyú határozat hatályon kívül helyezésével?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

15/2025. (I.28.) Kt.h.

155/2024. (XII.11.) Kt. határozat

hatályon kívül helyezése











H a t á r o z a t

1./ Dunavecse Város Önkormányzata Képviselő-testülete úgy határoz, hogy a 155/2024. (XII.11.) Kt.h., „Dunavecse, Vasút utca 6. társasház nyílászáró csere” tárgyú határozatát hatályon kívül helyezi.

2./ Ezen határozatról értesül:

- Ginál Róbert gazdálkodási csoportvezető 

- Vörös Sándor polgármester

- Dunaúj-Siker Kft.

Vörös Sándor polgármester

Megkérdezem a képviselő-testület tagjaitól, hogy ki ért egyet azzal, hogy a Profilmester Kft. ajánlatát fogadjuk el?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

16/2025. (I.28.) Kt.h.

Döntés nyílászáró cseréjére beérkezett
árajánlatokkal kapcsolatban 

(Vasút u. 6. társasház nyílászáró csere)










 H a t á r o z a t











1./ Dunavecse Város Önkormányzata Képviselő-testülete úgy határoz, hogy a Vasút utca 6. sz. alatt lévő önkormányzati társasház nyílászáró csere kivitelezése ajánlatkérése tárgyában beérkezett ajánlatot tevők közül a Profilmester Kft. ajánlatát fogadja el – mely nem tartalmazza az ablakbeugrók belső oldali faljavítását - bruttó 2.856.281 Ft összegben.

2./ A képviselő-testület felkéri 

- Vörös Sándor polgármester urat a további teendők ellátására.

- Ginál Róbert gazdálkodási csoportvezetőt, hogy az 1. pontban szereplő összeget az önkormányzat költségvetésébe tervezze be. 

3./ Ezen határozatról értesül:

- Vörös Sándor polgármester úr

- Ginál Róbert gazdálkodási csoportvezető

- Profilmester Kft. 
13.) Napirend:
       Petőfi hagyatékkal kapcsolatos döntés
       Előterjesztő: Vörös Sándor polgármester
       Előterjesztésért felelős: Nagy Erzsébet jegyző
       Tárgyalja: P.Ü.H.V. Bizottság
       Témafelelős: Molnár Gyula képviselő
Vörös Sándor polgármester

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

Polgármester úr január elején tájékoztatott bennünket arról, hogy megkeresés érkezett a Petőfi hagyatékkal kapcsolatban. A képviselők egyöntetű véleménye az volt, ha lehetőségünk van, akkor vásároljuk meg a szerződés tervezetben szereplő tételeket. Az eladó hárommillió forintért szeretné eladni. Jegyző asszony elkészítette a szerződés tervezetet. A bizottság javasolja elfogadni a határozati javaslatot.

Vörös Sándor polgármester

Megkérdezem a képviselő-testület tagjaitól, hogy ki ért egyet a határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

17/2025. (I.28.) Kt.h.

Petőfi hagyatékkal kapcsolatos döntés










H a t á r o z a t

1./ Dunavecse Város Önkormányzata Képviselő-testülete úgy határoz, hogy az előterjesztésben szereplő szerződésben foglaltaknak megfelelően meg kívánja vásárolni az abban felsorolt Petőfi hagyatékot 3.000.000 Ft összegért.

2./ Jelen határozat elidegeníthetetlen részét képezi a szerződés.

3./ A képviselő-testület felhatalmazza 

- Vörös Sándor polgármester a szerződés aláírására.

- Ginál Róbert gazdálkodási csoportvezetőt, hogy az 1. pontban szereplő összeget a költségvetésbe tervezze be és a kifizetéséről gondoskodjon.

4./ Ezen határozatról értesül:

- Vörös Sándor polgármester

- Ginál Róbert gazdálkodási csoportvezető

- Nagy Erzsébet jegyző

14.) Napirend:

        IEG-934 forgalmi rendszámú autóbusz használatának felülvizsgálata

        Előterjesztő: Vörös Sándor polgármester
        Előterjesztésért felelős: Vörös Sándor polgármester 

        Tárgyalja: P.Ü.H.V. Bizottság
        Témafelelős: Molnár Gyula képviselő
Vörös Sándor polgármester

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A bizottság megtárgyalta a napirendet és azt javasolta, hogy az IEG-934 forgalmi rendszámú autóbusz üzemeltetését nem javasolja tovább.
Vörös Sándor polgármester

Megkérdezem a képviselő-testület tagjaitól, hogy ki ért egyet azzal, hogy ne üzemeltessük tovább a Renault buszt?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

18/2025. (I.28.) Kt.h.

IEG-934 forgalmi rendszámú
autóbusz használatának felülvizsgálata











H a t á r o z a t
1./ Dunavecse Város Önkormányzata Képviselő-testülete úgy rendelkezik, hogy az önkormányzat által üzemben tartott IEG-934 forgalmi rendszámú, Renault Mascott Privilege típusú autóbuszt (alvázszám: VF652AFA000028692, motorszám: 3517688) nem kívánja tovább üzemeltetni, így nem tervezi annak tulajdonba vételét.
2./ A képviselő-testület felkéri Vörös Sándor polgármester urat a további teendők ellátására. 

3./ Ezen határozatról értesül:

- Belügyminisztérium Gazdasági Helyettes Államtitkárság Vagyongazdálkodási, Beruházási és Beszerzési Főosztály 1903 Budapest Pf. 314.

- Vörös Sándor polgármester

- Ginál Róbert gazdálkodási csoportvezető

- Nagy Erzsébet jegyző

15.) Napirend:

        Ipari park létesítése

        Előterjesztő: Vörös Sándor polgármester
        Előterjesztésért felelős: Vörös Sándor polgármester 

        Tárgyalja: P.Ü.H.V. Bizottság
        Témafelelős: Molnár Gyula képviselő
Vörös Sándor polgármester

Felkérem a bizottság elnökét, hogy ismertesse a javaslatukat. 

Molnár Gyula képviselő, a P.Ü.H.V. Bizottság elnöke

A bizottság megtárgyalta a sürgősségi beadvány és az ipari park létesítéséről szóló határozati javaslatot és javasolja elfogadni.
Vörös Sándor polgármester

Megkérdezem a képviselő-testület tagjaitól, hogy ki ért egyet az ipari park létesítésével kapcsolatos határozati javaslat elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

19/2025. (I.28.) Kt.h.

Ipari park létesítése











H a t á r o z a t

1./ Dunavecse Város Önkormányzatának Képviselő-testülete úgy határoz, hogy a tudományos és innovációs, a technológiai, az ipari és a logisztikai parkokról szóló 161/2023. (IV. 28.) Korm. rendelet 7. § (1) bekezdésében foglaltak alapján a Dunavecse város területén elhelyezkedő, Dunavecse külterület 0254/3 és 0263/78 helyrajzi számú ingatlanok területe tekintetében ipari park megvalósítása és fejlesztése érdekében „Ipari park” cím elnyerésére pályázatot nyújt be az iparügyekért felelős miniszterhez.

2./ A képviselő-testület felkéri a Polgármestert, az „Ipari park” cím Önkormányzat részéről történő elnyerése érdekében a szükséges pályázati anyag előkészítésére.

3./ A képviselő-testület továbbá úgy határoz, hogy felhatalmazza a Polgármestert, hogy az „Ipari park” cím Önkormányzat részéről történő elnyerése érdekében a szükséges intézkedéseket és nyilatkozatokat megtegye. 
Határidő: 15 nap 

Felelős: Vörös Sándor polgármester

4./ Ezen határozatról értestül:
- Vörös Sándor polgármester és rajta keresztül az érintettek

- Nagy Erzsébet jegyző

Polgármester úr tájékoztatja a képviselő-testületet és a jelenlévőket, hogy a következő testületi ülés 2025. február 25-én lesz.

A képviselő-testületi ülésen több napirend nem volt, ezért Polgármester úr megköszönte a képviselők munkáját, majd az ülést 15,40 perckor bezárta.
Kmft.

Vörös Sándor 






Nagy Erzsébet

            polgármester




                               jegyző




Hitelesítem:  ………………………….





          ………………………….

